《冬夜燕与庄弟专旭馆》
明代·郑同玄

谷口开新径，清阴觉早寒。腊梅初吐白，霜叶巳成丹。

紫气浮瑶席，青尊映玉盘。烛龙凭客兴，雏凤祝君欢。

况有阳春曲，还听玉佩珊。千钟浑不醉，五夜莫催残。

作者简介：郑同玄，字黄中，号练水。潮阳人。明思宗崇祯七年（一六三四）进士。授六合知县。以诖误待罪五载，论戍于台州。官至太仆少卿。李自成攻占北京，同元遁迹梧州、桂林间。值容县兵叛，同元遇变不屈，与长子同日殉难。清康熙《潮州府志》卷九上、清道光《广东通志》卷二九四有传。